《过钱塘旧京》
宋代·方一夔

曾逐东风过曲江，人间俯仰隔兴亡。江头潮涸趋渔浦，山下城空失凤凰。

漠漠黄埃昏草棘，悠悠陈迹阅星霜。由来离黍游麋地，不分铃鸣替戾冈。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。